CELEX: C2005/193/07
Language: sk
Date: 2005-08-06 00:00:00
Title: Rozsudok Súdneho dvora (tretia komora) z 9. júna 2005 vo veci C-270/03: Komisia Európskych spoločenstiev proti Talianskej republike (Nesplnenie povinnosti členským štátom — Životné prostredie — Nakladanie s odpadom — Smernica 75/442/EHS zmenená a doplnená smernicou 91/156/EHS — Preprava a zber odpadu — Článok 12)

6.8.2005   
            
            
               SK
            
            
               Úradný vestník Európskej únie
            
            
               C 193/5
            
         
      ROZSUDOK SÚDNEHO DVORA
   
   (tretia komora)
   z 9. júna 2005
   vo veci C-270/03: Komisia Európskych spoločenstiev proti Talianskej republike (1)
   
   (Nesplnenie povinnosti členským štátom - Životné prostredie - Nakladanie s odpadom - Smernica 75/442/EHS zmenená a doplnená smernicou 91/156/EHS - Preprava a zber odpadu - Článok 12)
   (2005/C 193/07)
   Jazyk konania: taliančina
   Vo veci C-270/03, Komisia Európskych spoločenstiev, (splnomocnení zástupcovia: L. Visaggio a R. Amorosi) proti Talianskej republike (splnomocnený zástupca: I. M. Braguglia, za právnej pomoci M. Fiorilli, advokát), ktorej predmetom je žaloba o nesplnenie povinnosti podľa článku 226 ES, podaná 23. júna 2003, Súdny dvor (tretia komora), v zložení: predseda tretej komory A. Rosas, sudcovia J.-P. Puissochet (spravodajca), S. von Bahr, J. Malenovský a U. Lõhmus, generálna advokátka: C. Stix-Hackl, tajomník: L. Hewlett, hlavná referentka, vyhlásil 9. júna 2005 rozsudok, ktorého výrok znie:
   
               1)
            
            
               Tým, že sa podnikom umožnilo v súlade s článkom 30 ods. 4 zákonného dekrétu č. 22 z 5. februára 1997, ktorým sa prebrala smernica 91/156/EHS o odpadoch, smernica 91/689/EHS o nebezpečnom odpade a smernica 94/62/ES o obaloch a odpadoch z obalov, zmeneným a doplneným článkom 1 ods. 19 zákona č. 426 z 9. decembra 1998:
               
                           —
                        
                        
                           vykonávať zber a prepravu ich vlastného odpadu, ktorý nie je nebezpečný, ako bežnú a pravidelnú činnosť bez toho, aby boli povinné zapísať sa do l'Albo nazionale delle imprese esercenti servizi di smaltimento rifiuti (národný register podnikov vykonávajúcich služby zneškodňovania odpadu)
                        
                     
                           —
                        
                        
                           a prepravovať ich vlastný nebezpečný odpad v množstvách nepresahujúcich 30 kilogramov a 30 litrov denne bez toho, aby boli povinné zapísať sa do predmetného registra,
                        
                     si Talianska republika nesplnila povinnosti, ktoré jej vyplývajú z článku 12 smernice Rady 75/442/EHS z 15. júla 1975 o odpadoch, zmenenej a doplnenej smernicou Rady 91/156/CEE z 18. marca 1991.
            
         
               2)
            
            
               Talianska republika je povinná nahradiť trovy konania.
            
         
      (1)  Ú. v. EÚ C 200, 23.8.2003.